Mélyen a zsebbe kell nyúlni a mélygarázsért
Röpködnek a számok a 230 férõhelyes Petõfi téri mélygarázsról, amelyet – bár elkészült, de nincs használatbavételi engedélye – még nem nyitottak meg az autósok elõtt. A kérdés: drágán épült, rossz üzletet kötött az elõzõ városvezetés vagy megéri az árát?
Még javában tart a bírósági eljárás a mélygarázsról, de bármi is lesz a végeredmény, biztos, hogy elõbb-utóbb üzembe helyezik. Függetlenül attól, hogy sokba került vagy reális áron építették, s hogy az önkormányzat a bérleti szerzõdés lejártáig (ez huszonnégy év) mennyit fizet a beruházónak. Az önkormányzat állítja, a kamatokkal és egyéb költségekkel együtt sokat, aránytalanul sokat. Egyes számítások szerint legalább 3,6 milliárd forintot. Fodor Tamás polgármester érdeklõdésünkre elmondta, eredetileg 1,1 milliárd forintba került volna a mélygarázs, azonban a szerzõdést már 2,2 milliárd forintról kötötték meg, napjainkra azonban 2,3 milliárdra emelkedett az összeg. A munkafolyamatokat azonban rendszeresen dokumentálták, és egy általuk felkért igazságügyi szakértõ mindössze egymilliárd forint körüli összegre becsülte a tényleges költségeket.
A Kisalföld szeretett volna független szakértõktõl véleményt kérni, de mindannyian elzárkóztak a véleménynyilvánítástól. Volt, aki azért, mert még tart a bírósági eljárás, mások pedig azért, mert ahhoz, hogy felelõs véleményt mondhassanak, ismerniük kellene a kiviteli terveket és a tervezett költséget. Ismét mások etikai problémákra hivatkoztak, mondván, nem lenne korrekt mások munkáját a részletek tudása nélkül elemezni.
Annyit azért sikerült megtudnunk, hogy számos, a tervezés idõszakában még nem ismert körülmény tehet az eredetinél is drágábbá egy ilyen beruházást. Az viszont a szakértõk dolga – vitatott esetben –, hogy minden részlet és a megvalósult mûszaki tartalom ismeretében eldöntsék, reális áron készült-e el az adott épület. Az pedig, hogy az elõzõ városvezetés milyen szerzõdést kötött a visszabérlésre, éri-e anyagi hátrány a várost, ugyancsak a bíróság dolga kimondani vagy cáfolni.
Van tehát és nincs is mélygarázsunk, mert az épület ugyan elkészült, de nincs használatbavételi engedélye. Ráadásul a kivitelezõ jelenleg szünetelteti a gyõri építéshatóságnál az eljárást, mert tisztázniuk kell néhány kérdést a tér alatt húzódó közmûvek tulajdonosaival is. Miután a liftházat magasabbra építették a tervezettnél, valószínûleg csak fennmaradási engedélyt kaphatnak. A térfelszín burkolása nagy felháborodást váltott ki, ezért az önkormányzat – amennyiben a kivitelezõ nem vállalja – kijavíttatja a hibákat, s a költségeket az SPT Mélygarázs Kft.-re terhelik.
soproni mélygarázs soproni hírek petõfi tér sopron